Narodni muzej Pančevo

Manifestacija Moć muzeja

Muzeji Srbije – Muzeji za 10

Manifestacija Muzeji Srbije – Muzeji za 10, koja se ove godine održava pod sloganom “Moć muzeja” traje od 14. do 21. maja u Narodnom muzeju Pančevo.

U sklopu manifestacije obeležamo Nacionalnu nedelju muzeja, Svetski Dan muzeja 18. maj i Evropsku Noć muzeja.

Slogan ovogodišnjeg programa je - Moć muzeja!

Postioce u Narodnom muzeju Pančevo tokom manifestacije očekuju sledeće postavke I programi:

* Izložba slika Paje Jovanovića, "Paja Jovanović: figura - od portreta do alegorije" otv. 14. maja u 19 časova. Autori izložbe su Isidora Savić, kustos istoričar umetnosti Muzeja grada Beograda, Dimitrije Jovanov i Damir Prašnikar, kustosi istoričari umetnosti Narodnog muzeja Pančevo. Na otvaranju će nastupiti orkestar iz Novog Sada “Novosadski Brass Quintet”.
* Izložba radova sa 53. likovne kolonije Deliblatski pesak, gde publika može pogledati slike I sculpture 17 umetnika iz Pančeva ali I cele Srbije.
* Izložba "Željeznica u Boki Kotorskoj, Trebinju i okolini" autora Josipa Vebera. Izložbu predstavlja devedeset fotografija nastale u periodu od 1901. do 1976. godine na teritoriji Boke Kotorske, Trebinja, Dubrovnika, Konavala, Popovog polja i jugoistočne Hercegovine. Fotografije su prikupljane duži niz godina iz porodičnih albuma starih železničara koji su radili u ŽTO Sarajevo, arhiva Herceg Novog, Dubrovnika i Trebinja, železničkih muzeja u Beogradu, Zagrebu, Ljubljani, Budimpešti, Beču kao i iz privatnih kolekcija ljubitelja železnice iz Austrije, Nemačke i Švajcarske. One na jedan lep i slikovit način prikazuju razvoj železnice, regiona kao i samih naselja duž pruga.
* Pored izložbe o železnici, posetioci će biti u prilici da pogledaju i postavku maketarskog kluba "Dr Vladimir Aleksić" iz Pančeva, koji će predstaviti svoje makete.
* Stalna postavka Narodnog muzeja Pančevo, sa arheološkim nalazima još iz vremena neolita, Bakarnog I Bronzanog doba, preko Antičkog I Srednjevekovnog perioda, do Istorijskog I Etnološkog odeljenja, I naravno sa Zbirkom Istorije umetnosti, čija je kruna original slike “Seoba Srba” Paje Jovanovića
* U subotu 21. maja od 16 -22 časa za zatvaranje manifestacije, pripremili smo bogat muzički i poetski program. Muzički program u organizaciji Muzičkog centra Pančevo na kome će nastupiti:
* Dečiji orkestar Brass pilići,
* Pančevački Duvački orkestar,
* Tamburaški orkestar Pančeva,
* Ženska pevačka grupa KUD Soko iz Inđije,
* Finale Raspevanog proleća Srbije 2022,
* Nastupaju i brojni solisti u sklopu muzičko-poetskog programa.

Dođite da doživite Moć muzeja!